Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 17313

c) bármely légijárműnek, amelyről ismert vagy feltételezett, hogy jogellenes beavatkozás alatt áll. 5.1.2 A repüléstájékoztató vagy körzeti irányító központok az érintett repüléstájékoztató vagy irányító körzeten belül üzemelő kényszerhelyzetben levő légijárművekre vonatkozó összes tájékoztatás központi gyűjtő helyeként szolgálnak és továbbítják ezeket a tájékoztatásokat az illetékes mentést koordináló központ felé. 5.1.3 Amennyiben a kényszerhelyzet akkor következik be, amikor egy légijármű a repülőtér irányító torony vagy a bevezető irányító egység irányítása alatt áll, ez az egység azonnal tájékoztassa a felelős repüléstájékoztató vagy körzeti irányító központot, amely viszont a mentést koordináló központot értesíti, kivéve ha a kényszerhelyzet természete miatt a repüléstájékoztató vagy körzeti irányító központ illetve a mentést koordináló központ értesítése felesleges. 5.1.4 Ennek ellenére, ha a helyzet sürgőssége ezt követeli, a felelős repülőtéri irányító torony vagy a bevezető irányító egység először hajtsa végre a riasztást és tegye meg a szükséges egyéb intézkedéseket azoknak az illetékes helyi kutató és kényszerhelyzeti (mentő) szervezeteknek mozgósítására, amelyek meg tudják adni a szükséges azonnali segítséget. 5.2 A mentést koordináló központok értesítése 5.2.1 A légiforgalmi szolgálati egységek minden más, az értesítést tanácsossá tevő körülmény mérlegelése nélkül, az 5.5.1 pontban előírtak kivételével azonnal értesítsék a mentést koordináló központot, ha úgy ítélik meg, hogy egy légijármű a következők szerint kényszerhelyzetben van:

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes